《晋鼓吹曲二十二首 其二十 玄云》
魏晋·傅玄

玄云起丘山。祥气万里会。龙飞保蜿蜿。凤翔何翙翙。

昔在唐虞朝。时见青云际。今亲游万国。流光溢天外。

鹤鸣在后雷锋。清音随风迈。成汤隆显命。伊挚来如飞。

周文猎渭滨。遂载吕望归。符合如影飨。先天天弗违。

辍耕综时纲。解褐衿天维。元功配二王。芬馨世所稀。

我皇叙群才。洪烈何巍巍。桓桓征四表。济济理万机。

神化感无方。髦才盈帝畿。丕显惟昧旦。日新孔所咨。

茂哉明圣德。日月同光辉。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。